Soltész Péter

petersoltesz@gmail.com

**Magyar Nietzsche-értelmezések**

A magyar filozófiai életnek Nietzschéhez fűződő viszonyát jól szemlélteti Lengyel Béla megjegyzése: „A Nietzsche-recepció története egyben a magyar szellemi élet világháború előtti negyedszázadának története is”. Természetesen ezt a kijelentést nem fogadhatjuk el ilyen leegyszerűsített formában, mégis el kell ismernünk, hogy a filozófiai problémánk iránti fogékonyságot ezidőtájt talán a Nietzsche provokatív filozófiájához való viszony képes a leginkább szemléltetni. A Nietzschéhez való viszony ekkor ugyanis szinte senki számára sem másodlagos, s ez a körülmény olyan diskurzusokat teremtett, amelyek már eltávolodtak az addigi, főleg nemzeti kérdéseken őrlődő magyar szellemi élet talajáról.

**Tematika:**

1. Orientáció
2. Propedeutika, a Nietzsche-recepció kihívásai
3. A századforduló magyar eszmetörténetének „interferenciái”
4. Komjáthy Jenő
5. Schmitt Jenő Henrik
6. Fülep Lajos
7. **Zárthelyi dolgozat**
8. Nietzsche és a Nyugat I. (Ady, Juhász Gyula, Kosztolányi, József Attila)
9. Babits Mihály
10. Prohászka Ottokár
11. Hamvas Béla
12. Lukács György
13. **Zárthelyi dolgozat**
14. Jegybeírás

**A számonkérés módja:**

A gyakorlati jegy két zárthelyi dolgozat (40-40%) jegyeiből és az órán való aktív részvétel (20%) értékeléséből tevődik össze. A zárthelyi dolgozat a kötelező irodalom és az órai anyag ismeretét kéri számon. A szemináriumi jegy megszerzéséhez feltétel, hogy a hiányzások száma a három alkalmat ne haladja meg.

**Kötelező irodalom:**

Friedrich Nietzsche: *A tragédia születése*. Európa Könyvkiadó, Bp. 1986.

Fülep Lajos (ford.bev.) 1910. *Nietzsche: A tragédia eredete.*  Bp.

Babits Mihály: *Az írástudók árulása*. In. A magyar esszé antológiája I. Osiris, Bp. 2006.

**Ajánlott irodalom:**

Kőszegi Lajos (szerk.) 1996. *Nietzsche-tár. Szemelvények a magyar Nietzsche-irodalomból 1956-ig.* Pannon Pantheon, Veszprém.